sagorsarker/bangla-wikipedia huggingface dataset:
পাগলা থানা

পাগলা থানা বাংলাদেশের ময়মনসিংহ জেলার অন্তর্গত গফরগাঁও উপজেলার একটি থানা। এটি ২০১২ সালে প্রতিষ্ঠিত হয়।
পাগলা থানার উত্তরে ত্রিশাল ও নান্দাইল উপজেলা, দক্ষিণে গাজীপুর জেলার শ্রীপুর ও কাপাসিয়া উপজেলা, পশ্চিমে ভালুকা উপজেলা, পূর্বে ময়মনসিংহের নান্দাইল ও কিশোরগঞ্জের হোসেনপুর ও পাকুন্দিয়া উপজেলা।
২০১১ সালের ৩১ মার্চ গফরগাঁও সরকারি কলেজ মাঠে উপজেলা আওয়ামী লীগ আয়োজিত জনসভায় মাননীয় প্রধানমন্ত্রী শেখ হাসিনা তাঁর ভাষণে গফরগাঁও বাসীর সামনে অচিরেই পাগলা থানা বাস্তবায়নের প্রতিশ্রুতি দেন। যার ফলে ২০১২ সালের ২৫ এপ্রিল রাষ্ট্রপতির অধ্যাদেশ মূলে স্বরাষ্ট্র মন্ত্রণালয় পাগলা থানা অনুমোদনের গেজেট প্রকাশ করে। ওই বছরের ২৩ মে গফরগাঁও উপজেলার ১৫টি ইউনিয়নের মধ্যে ৮টি ইউনিয়ন নিয়ে পাগলা থানার যাত্রা শুরু হয় । ২০১৬ সালের ২ নভেম্বর পাগলা থানা ভবন নির্মাণ করা হয়।
গফরগাঁও উপজেলার ৮টি ইউনিয়নের প্রশাসনিক কার্যক্রম পাগলা থানার আওতাধীন।
ময়মনসিংহ জেলা সদর থেকে পাগলা থানার দূরত্ব ৫৪ কি.মি. দক্ষিণে, গফরগাঁও উপজেলা সদর থেকে ১৫ কি.মি. দক্ষিণে এবং রাজধানী ঢাকা থেকে ৭৮ কি.মি. উত্তরে অবস্থিত। পাগলা থানার যোগাযোগ ব্যবস্থা প্রধানত সড়ক কেন্দ্রিক। গফরগাঁও - মাওনা সড়ক পাগলা থানার প্রধান সড়ক যার মাধ্যমে লোকজন বিভিন্ন গন্তব্যে যাতায়াত করে থাকেন। এখানে মশাখালী রেলওয়ে স্টেশন নামে একটি রেলওয়ে স্টেশন রয়েছে যা মশাখালী ইউনিয়ন এ অবস্থিত। পাগলা থানার কয়েকটি ইউনিয়নের লোকজন গফরগাঁও রেলওয়ে স্টেশন এর মাধ্যমে বিভিন্ন গন্তব্যে যাতায়াত করে থাকেন।
পাগলা থানাধীন ইউনিয়ন গুলো প্রধানত কৃষিপ্রধান। এখানে ধান, পাট, গম, ডাল ইত্যাদি খাদ্যশস্য ও অর্থকরী ফসল জন্মে থাকে। তাছাড়া ভুট্টা, গম, মসুর ইত্যাদি রবিশস্যও খুব ভাল জন্মে।
এখানে জারি, সারি, বাউল ও কেচ্ছাগান নিয়মিত চর্চা হয়। পালা গান, মঞ্চ নাটকের জন্য পাগলা এলাকা বিখ্যাত।
সীমানার প্রায় তিন দিক নদী দ্বারা বেষ্টিত এর পূর্বে ব্রহ্মপুত্র, দক্ষিণে কালীবানার ও পশ্চিমে সুতিয়া নদী।
নগ্নতার বিপরীতে আলো

নগ্নতার বিপরীতে আলো () ফরাসি উত্তর-প্রতীতিবাদী চিত্রকর পিয়েরে বনার্ড অঙ্কিত তৈলচিত্র। বনার্ড ১৯০৮ সালে তেলরঙের চিত্রকর্মটি এঁকেছিলেন। বর্তমানে বেলজিয়ামের রাজকীয় চারুকলা জাদুঘরে সংরক্ষিত চিত্রকর্মটি ১৯৮০ সালে বিবিসি ২ চ্যানেলে প্রচারিত হান্ড্রেড গ্রেট পেইন্টিংস অনুষ্ঠানের সেরা চিত্রকর্মের তালিকায় স্থান করে নেয়।
পিয়েরে বনার্ডের সঙ্গী মার্থে ডি মেরিগনি, এই চিত্রের নারী প্রতিকৃতি অংকনে মডেল হয়েছিলেন। চিত্রে একজন নগ্ন নারীকে টবে স্নানের পর গায়ে সুগন্ধি প্রয়োগ করতে দেখা যায়। তিনি জানালা দিয়ে ঘরে প্রবেশ করা আলোর বিপরীতে দাঁড়িয়ে আছেন যা ঘরকে উজ্জ্বল উষ্ণ ছায়াহীন আলো এবং রঙে পূর্ণ করে। বনার্ডের চিত্রকর্মের 'প্রতিফলন' একটি সাধারণ বৈশিষ্ট্য, এই চিত্রের আয়নায় প্রতিফলিত সোনালী রঙের চেয়ারের পাশে দণ্ডায়মান অবগাহনকারীর প্রতিকৃতি অঙ্কিত হয়েছে।
এডউইন মুলিনন্সের পরিকল্পনায় দ্বাদশ শতাব্দী হতে ১৯৫০ দশক পর্যন্ত চিত্রকর্ম নিয়ে ১৯৮০ সালে বিবিসি ২ চ্যানেলে 'হান্ড্রেড গ্রেট পেইন্টিংস' শিরোনামের ধারাবাহিক প্রামাণ্যচিত্র প্রচারিত হয়েছিল। সেরাচিত্রের এই প্রামাণ্য অনুষ্ঠানে পিয়েরে বনার্ডের এই চিত্রটিকে উপস্থাপন করা হয়েছিল।
চিত্রটি বর্তমানে বেলজিয়ামের রাজকীয় চারুকলা জাদুঘরে সংরক্ষিত ও প্রদর্শিত হচ্ছে।
আল-ইস্তিবসার

আল-ইস্তিবসার (; শাব্দিক অর্থ "বিতর্কিত ঐতিহ্যসমূহের উপর অনুচিন্তন") হল শেখ তুসী কর্তৃক সংকলিত একটি দ্বাদশী শিয়া হাদিসগ্রন্থ। এটি গ্রন্থটি শিয়া ইসলামের কুতুব আল-আরবাহের অন্তর্ভুক্ত। এই গ্রন্থটিতে তহজীব আল-আহকামের অনুরূপ বিষয়াবলি সংক্ষিপ্ত আকারে রয়েছে।
তহজীব আল-আহকাম

তহজীব আল-আহকাম (; শাব্দিক অর্থ "জাল ঐতিহ্য ব্যাখ্যার সংবিধি সংস্কার") হল শেখ তুসী কর্তৃক সংকলিত একটি দ্বাদশী শিয়া হাদিসগ্রন্থ। এটি প্রামাণিক শিয়া হাদিস সংকলন কুতুব আল-আরবাহের অন্তর্ভুক্ত। এই গ্রন্থটি শিয়া মুসলিম ধর্মতাত্ত্বিক শেখ মুফীদের "আল-মুক়নিʿয়াহ" গ্রন্থের একটি ভাষ্য।
বিহারুল আনোয়ার

বিহারুল আনোয়ার (; অর্থাৎ "আলোর সাগর") হল মুহম্মদ বাকির মজলিসী কর্তৃক সংকলিত একটি বিস্তৃত দ্বাদশী শিয়া হাদিস সংগ্রহ। এটি কুতুব আল-আরবাহের পাশাপাশি শিয়া ইসলামে দ্বিতীয় শ্রেণিভুক্ত হাদিসের উৎস হিসেবে ব্যবহৃত হয়।
অসংখ্য হাদিস, ঐতিহাসিক বিষয়, কোরআনের বিভিন্ন আয়াতের তফসীরপূর্ণ বিহারুল আনোয়ার গ্রন্থটির সংকলন ১১০৬ হিজরি (১৬৯৪ খ্রিস্টাব্দ) থেকে ১১১০ হিজরি (১৬৯৮ খ্রিস্টাব্দ) সনের মাঝামাঝি সময়ে সম্পন্ন করা হয়।
আতিকুর রহমান উসমানি

আতিকুর রহমান উসমানি (১৯০১ – ১২ মে ১৯৮৪) ছিলেন একজন ভারতীয় ইসলামি পণ্ডিত এবং ভারতীয় স্বাধীনতা আন্দোলনের একজন সক্রিয় কর্মী। তিনি নাদওয়াতুল মুসান্নিফিন এবং "অল ইন্ডিয়া মুসলিম মজলিস-ই-মুশাওয়ারাত" প্রতিষ্ঠা করেন।
উসমানি ১৯০১ সালে দেওবন্দে জন্মগ্রহণ করেন। তার পিতা আজিজুর রহমান উসমানি দারুল উলুম দেওবন্দের প্রধান মুফতি ছিলেন। উসমানি দারুল উলুম দেওবন্দ থেকে স্নাতক ডিগ্রী লাভ করেন। সেখানে তিনি আনোয়ার শাহ কাশ্মীরির অধীনে পড়াশোনা করেন।
উসমানি দারুল উলুম দেওবন্দে শিক্ষকতা শুরু করেন এবং পিতার তত্ত্বাবধানে "ফতোয়া" অনুশীলন করেন এবং পরে সহকারী মুফতি হন।
তিনি জামিয়া ইসলামিয়া তালিমুদ্দিনে কিছু সময়ের জন্য শিক্ষকতা করেন। ১৯৩৮ সালে তিনি হামিদ আল-আনসারি গাজী, হিফজুর রহমান সিওহারভি এবং সাঈদ আহমেদ আকবরাবাদীর সাথে নাদওয়াতুল মুসান্নিফিন প্রতিষ্ঠা করেন।
তিনি হিফজুর রহমান সিওহারভির ঘনিষ্ঠ সহযোগী ছিলেন এবং আহমেদ সাঈদ দেহলভির মৃত্যুর পর জমিয়ত উলামায়ে হিন্দের কার্যকরী সভাপতি হিসেবে দায়িত্ব পালন করেন। তিনি ১৯৬৩ সালে জমিয়ত উলামায়ে হিন্দ থেকে বিচ্ছিন্ন হয়ে যান এবং এক বছর পর ১৯৬৪ সালে তিনি অল ইন্ডিয়া মুসলিম মজলিসে মুশাওয়ারাত প্রতিষ্ঠা করেন এবং পর এর সভাপতি হন।
তিনি ১২ মে ১৯৮৪ সালে দিল্লিতে মারা যান। শাহ ওয়ালিউল্লাহ দেহলভির কবরের কাছে মেহদিনে তাকে সমাহিত করা হয়।
আতিকুর রহমান উসমানি ভারতীয় স্বাধীনতা সংগ্রামে অংশগ্রহণ করেন এবং একটি ধর্মীয় রায় দেন যে, পানি এবং লবণের মত পণ্যের উপর কর আরোপ করার কোন সরকারের অধিকার নেই এবং যদি কোন সরকার তা করে, তাহলে জনগণের এই পদক্ষেপের বিরোধিতা করা এবং এর বিরুদ্ধে সংগ্রাম করা আবশ্যক।
তিনি ইবনে তাইমিয়ার রচিত "আল-কালিম আল-তায়িবকে" গ্রন্থটি উর্দু ভাষায় অনুবাদ করেন। নাদওয়াতুল মুসান্নিফিনে তিনি "বুরহান" নামে একটি সাময়িকী চালু করেন।
নদীর তীরে মধ্যযুগীয় নগর

নদীর তীরে মধ্যযুগীয় নগর () ১৮১৫ সালে প্রুশিয়ান স্থপতি/চিত্রশিল্পী কার্ল ফ্রেডরিখ শিনকেলের ক্যানভাসে অঙ্কিত তৈলচিত্র। চিত্রকর্মটি ১৯৮০ সালে বিবিসি ২ চ্যানেলে প্রচারিত হান্ড্রেড গ্রেট পেইন্টিংস অনুষ্ঠানের সেরা চিত্রকর্মের তালিকায় স্থান করে নেয়। চিত্রটি বর্তমানে জার্মানির বার্লিনে অল্টে ন্যাশনালগ্যালারির সংগ্রহে রয়েছে।
কার্ল ফ্রেডরিখ শিনকেল একজন প্রশিক্ষিত স্থপতি ছিলেন, কিন্তু প্রুশিয়ায় নেপোলিয়নের আধিপত্যের সময় তিনি মঞ্চ সজ্জা ও চিত্রাংকনে হাত দিয়েছিলেন। ১৮১৫ সালে নেপোলিয়নের পরাজয়ের পর তিনি প্রুশিয়ার রাষ্ট্রীয় স্থপতি নিযুক্ত হন এবং বার্লিন নগর কেন্দ্রের বেশিরভাগ পুনর্গঠনের দায়িত্বে ছিলেন। "নদীর তীরে মধ্যযুগীয় নগর" সেসময়ে অঙ্কন করেছিলেন।
"নদীর তীরে মধ্যযুগীয় নগর"-এ একটি কাল্পনিক জার্মান প্রাকৃতিক দৃশ্য তুলে ধরেছে। চিত্রে আকাশে কালো মেঘের পটভূমিতে রঙধনু, বৃষ্টির পর আলোকোজ্জ্বল দিনের পরিবেশকে নির্দেশ করে। রঙধনু দ্বারা ফ্রেমবন্দি সূর্যালোকিত গথিক স্থাপত্যের ক্যাথেড্রাল, এই চিত্রের দৃষ্টি আকর্ষী ও প্রভাবশালী বৈশিষ্ট্য। নদী তীরের শহরকে ক্যাথেড্রালের পশ্চাতে স্থান দেয়া হয়েছে। ক্যাথেড্রালের দিকে মধ্যযুগীয় পোশাক পরিহিত মানুষের একটি শোভাযাত্রা যাচ্ছে। এই চিত্রের মাধ্যমে শিনকেল, বছরের পর বছর নিপীড়নের পর পুনরুজ্জীবিত প্রুশিয়ায় একটি গুরুত্বপূর্ণ প্রতিষ্ঠান হিসেবে চার্চের মৌলিক অবস্থানকে দৃঢ়ভাবে উপস্থাপন করেছেন।
এডউইন মুলিনন্সের পরিকল্পনায় দ্বাদশ শতাব্দী হতে ১৯৫০ দশক পর্যন্ত চিত্রকর্ম নিয়ে ১৯৮০ সালে বিবিসি ২ চ্যানেলে 'হান্ড্রেড গ্রেট পেইন্টিংস' শিরোনামের ধারাবাহিক প্রামাণ্যচিত্র প্রচারিত হয়েছিল। সেরাচিত্রের এই প্রামাণ্য অনুষ্ঠানে শিনকেলের এই চিত্রটিকে উপস্থাপন করা হয়েছিল।
চট্টগ্রাম-১৮

চট্টগ্রাম-১৮ আসন ছিল বাংলাদেশের জাতীয় সংসদের নির্বাচনী এলাকার একটি। এটি চট্টগ্রাম জেলায় অবস্থিত জাতীয় সংসদের আসন ছিল।
চট্টগ্রাম-১৮ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।
চট্টগ্রাম-১৭

চট্টগ্রাম-১৭ আসন ছিল বাংলাদেশের জাতীয় সংসদের নির্বাচনী এলাকার একটি। এটি চট্টগ্রাম জেলায় অবস্থিত জাতীয় সংসদের আসন ছিল।
চট্টগ্রাম-১৭ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।
টাঙ্গাইল-৯

টাঙ্গাইল-৯ আসন ছিল বাংলাদেশের জাতীয় সংসদের নির্বাচনী এলাকার একটি। এটি টাংগাইল জেলায় অবস্থিত জাতীয় সংসদের আসন ছিল।
টাঙ্গাইল-৯ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৭৯ সালে আসনটি বিলুপ্ত হয়।
শাহী মসজিদ (চিত্রল)

শাহী মসজিদ হচ্ছে পাকিস্তানের খাইবার পাখতুনখোয়া প্রদেশের চিত্রল শহরের প্রধান মসজিদ। এটি চিত্রল দুর্গ সংলগ্ন চিত্রল নদীর তীরে অবস্থিত। চিত্রল রাজ্যের অস্তিত্বের সময় এটি ছিল চিত্রলের প্রধান মসজিদ। ১৯২৪ সালে সুজা উল-মুলকের নির্দেশে মসজিদটি নির্মিত হয়।
গোবর্ধন (চিত্রশিল্পী)

গোবর্দ্ধন (১৫৯৫–১৬৪০) মুঘল চিত্রকলার একজন বিখ্যাত ভারতীয় চিত্রকার ছিলেন। তাঁর পিতা ভবানী দাসও কর্মসূত্রে ছিলেন একজন চিত্রকার। অন্যান্য মুঘল চিত্রকারদের মতোই তাঁরা ছিলেন হিন্দু। আকবরের আমলে তিনি সার্বভৌম শিল্পকলায় যোগদান করেন ও শাহজাহানের রাজত্বকাল পর্যন্ত তিনি তাঁর চিত্রকর্ম অব্যাহত রাখেন। তাঁর চিত্রগুলি দেখে বোঝা যায় যে তিনি ধনী,ইন্দ্রিয়গত রং এবং নরম অনুকরণীয় চিত্র পছন্দ করতেন।
"বাবরনামার" (বর্তমানে লন্ডনের ব্রিটিশ মিউজিয়ামে অবস্থিত) প্রচ্ছদ অলঙ্কারকদের মধ্যে গোবর্দ্ধন অন্যতম। "জাহাঙ্গীর অব-পাশি পালন করছেন" (১৬১৫),চিত্রটি বর্তমানে ভারতের রামপুরের রাজা লাইব্রেরীতে সুরক্ষিত রয়েছে, এই চিত্রটি গোবর্দ্ধন অঙ্কিত তাৎপর্যপূর্ণ চিত্রগুলির মধ্যে অন্যতম। তাঁর অঙ্কিত জাহাঙ্গীরের চিত্রগুলির বেশিরভাগ বর্তমানে আমেরিকা ও ইউরোপের জাদুঘরে সংরক্ষিত রয়েছে। তিনি অত্যন্ত সঠিকতার সঙ্গে ভারতীয়দের শারীরিক গঠনের চিত্র বর্ণনা করেছেন। সমসাময়িক আর একজন চিত্রকর দৌলত গোবর্দ্ধনের একটি অসাধারণ চিত্র প্রস্তুত করেছেন।
নিস চুক্তি (১৭৩৯)

নিস চুক্তি হচ্ছে ১৭৩৫-১৭৩৯ সালে রুশ-তুর্কি যুদ্ধ সমাপ্তির জন্য অটোমান সাম্রাজ্য ও রাশিয়ান সাম্রাজ্যের মধ্যে নিসে (বর্তমানে পূর্ব সার্বিয়া) ১৭৩৯ সালের ৩ অক্টোবরে স্বাক্ষরিত একটি শান্তি চুক্তি। দুর্গ ছাড়া এবং কৃষ্ণ সাগরে নৌবহর থাকার অধিকার ছাড়াই রাশিয়ানরা ক্রিমিয়া এবং মোলদাভিয়ার উপর থেকে তাদের দাবি ত্যাগ করে কিন্তু আজভ-এ একটি বন্দর নির্মাণের অনুমতি রুশদের দেওয়া হয়। যুদ্ধটি কৃষ্ণ সাগরে আধিপত্য বিস্তারের প্রথম পদক্ষেপ হিসেবে আজভ এবং ক্রিমিয়া লাভের জন্য একটি রাশিয়ান প্রচেষ্টার ফলাফল। হাবসবার্গ রাজতন্ত্র ১৭৩৭ সালে রাশিয়ার পক্ষ থেকে যুদ্ধে প্রবেশ করে, কিন্তু বেলগ্রেডের পৃথক চুক্তিতে অটোমানদের সাথে শান্তি করতে বাধ্য হয়। উত্তর সার্বিয়া, উত্তর বসনিয়া এবং এলটেনিয়া আত্মসমর্পণ করে, এবং অটোমানদের কনস্টান্টিনোপলের দিকে রাশিয়ান আক্রমণ প্রতিহত করার সুযোগ দেয়। বিনিময়ে, সুলতান হাবসবার্গ সম্রাটকে সকল অটোমান খ্রিস্টান বিষয়ের সরকারী রক্ষক হিসেবে স্বীকার করেন। এই পদটি রাশিয়াও দাবি করেছিল। অস্ট্রিয়ার শান্তি চুক্তি রাশিয়াকে নিস-এ শান্তি গ্রহণ করতে বাধ্য করে। রাশিয়ানদের আংশিক বিজয়ের মাধ্যমে যুদ্ধ শেষ হয়।
ভিয়েতনাম জাতীয় ফুটবল দল

ভিয়েতনাম জাতীয় ফুটবল দল () হচ্ছে আন্তর্জাতিক ফুটবলে ভিয়েতনামের প্রতিনিধিত্বকারী পুরুষদের জাতীয় দল, যার সকল কার্যক্রম ভিয়েতনামের ফুটবলের সর্বোচ্চ নিয়ন্ত্রক সংস্থা ভিয়েতনাম ফুটবল ফেডারেশন দ্বারা নিয়ন্ত্রিত হয়। এই দলটি ১৯৫২ সাল হতে ফুটবলের সর্বোচ্চ সংস্থা ফিফার এবং ১৯৫৪ সাল হতে তাদের আঞ্চলিক সংস্থা এশিয়ান ফুটবল কনফেডারেশনের সদস্য হিসেবে রয়েছে। ১৯৪৭ সালের ২০শে এপ্রিল তারিখে, ভিয়েতনাম প্রথমবারের মতো আন্তর্জাতিক খেলায় অংশগ্রহণ করেছে; হংকংয়ের মং ককে অনুষ্ঠিত উক্ত ম্যাচে ভিয়েতনাম হংকংয়ের কাছে ৩–২ গোলের ব্যবধানে পরাজিত হয়েছে।
৪০,০০০ ধারণক্ষমতাবিশিষ্ট মাই দিনহ জাতীয় স্টেডিয়ামে "রং ভাং" নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় ভিয়েতনামের রাজধানী হ্যানয়ে অবস্থিত। বর্তমানে এই দলের ম্যানেজারের দায়িত্ব পালন করছেন পার্ক-হ্যাং সেও এবং অধিনায়কের দায়িত্ব পালন করছেন ভিয়েত্তেলের রক্ষণভাগের খেলোয়াড় কুয়ে গোক হাই।
ভিয়েতনাম এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, এএফসি এশিয়ান কাপে ভিয়েতনাম এপর্যন্ত ৪ বার অংশগ্রহণ করেছে, যার মধ্যে সেরা সাফল্য হচ্ছে ১৯৫৬ এবং ১৯৬০ এএফসি এশিয়ান কাপে চতুর্থ স্থান অর্জন করা। এছাড়াও, এএফএফ চ্যাম্পিয়নশিপে ভিয়েতনাম অন্যতম সফল দল, যেখানে তারা ২টি (২০০৮ এবং ২০১৮) শিরোপা জয়লাভ করেছে।
লে চং ভিনহ, ফা থানহ লুন, ভাই তাই এম ফান, কুয়ে গোক হাই এবং দুক গুয়েন আনহের মতো খেলোয়াড়গণ ভিয়েতনামের জার্সি গায়ে মাঠ কাঁপিয়েছেন।
ফিফা বিশ্ব র‌্যাঙ্কিংয়ে, ১৯৯৮ সালের সেপ্টেম্বর মাসে প্রকাশিত র‌্যাঙ্কিংয়ে ভিয়েতনাম তাদের ইতিহাসে সর্বোচ্চ অবস্থান (৮৪তম) অর্জন করে এবং ২০০৬ সালের জুন মাসে প্রকাশিত র‌্যাঙ্কিংয়ে তারা ১৭২তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে ভিয়েতনামের সর্বোচ্চ অবস্থান হচ্ছে ৫৮তম (যা তারা ২০০২ সালে অর্জন করেছিল) এবং সর্বনিম্ন অবস্থান হচ্ছে ১৭৫। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
বিশ্বজিৎ সিং

বিশ্বজিৎ সিং (জন্ম ৮ নভেম্বর ১৯৯১) একজন ভারতীয় ক্রিকেটার। তিনি ২০১৭ সালের ৪ মার্চ বিজয় হাজারে ট্রফি (২০১৬-১৭) তে প্রথম তালিকায় জম্মু ও কাশ্মীর ক্রিকেট দলের হয়ে ডেবিউ করেন।
জাহিদ ফজল

জাহিদ ফজল (; জন্ম: ১০ নভেম্বর, ১৯৭৩) পাঞ্জাবের শিয়ালকোট এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৯০-এর দশকের সূচনালগ্নে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর পাকিস্তানি ক্রিকেটে লাহোর দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম কিংবা অফ ব্রেক বোলিংয়ে পারদর্শী ছিলেন তিনি।
১৯৮৯-৯০ মৌসুম থেকে ২০০৪ সাল পর্যন্ত জাহিদ ফজলের প্রথম-শ্রেণীর খেলোয়াড়ী জীবন চলমান ছিল। ফেব্রুয়ারি, ১৯৯০ সালে হাউজ বিল্ডিং ফাইন্যান্স কর্পোরেশনের বিপক্ষে পাকিস্তান অটোমোবাইলস কর্পোরেশনের সদস্যরূপে প্রথম-শ্রেণীর ক্রিকেটে অভিষেক ঘটে তার। একমাত্র ইনিংসে অর্ধ-শতরান করেছিলেন তিনি।
সমগ্র খেলোয়াড়ী জীবনে নয়টিমাত্র টেস্ট ও উনিশটি একদিনের আন্তর্জাতিকে অংশগ্রহণ করেছেন জাহিদ ফজল। ১৫ নভেম্বর, ১৯৯০ তারিখে করাচীতে সফরকারী ওয়েস্ট ইন্ডিজ দলের বিপক্ষে টেস্ট ক্রিকেটে অভিষেক ঘটে তার। ২২ সেপ্টেম্বর, ১৯৯৫ তারিখে শিয়ালকোটে সফরকারী শ্রীলঙ্কা দলের বিপক্ষে সর্বশেষ টেস্টে অংশ নেন তিনি।
নভেম্বর, ১৯৯০ সালে পাকিস্তানে সফররত নিউজিল্যান্ড দলের বিপক্ষে সিরিজের তৃতীয় ওডিআইয়ে প্রথমবারের মতো আন্তর্জাতিক ক্রিকেটে অংশ নেন। ২৫ অক্টোবর, ১৯৯১ তারিখে শারজায় অনুষ্ঠিত উইলস ট্রফি প্রতিযোগিতার চূড়ান্ত খেলায় ভারতের বিপক্ষে ব্যক্তিগত সর্বোচ্চ ৯৮ রানের অপরাজিত ইনিংস খেলে রিটায়ার হার্ট হন। এছাড়াও, ১৯৯২ সালের ক্রিকেট বিশ্বকাপ প্রতিযোগিতার শিরোপা বিজয়ী পাকিস্তান দলের পক্ষে খেলেছিলেন তিনি।
সেপ্টেম্বর, ১৯৯৫ সালে সফরকারী শ্রীলঙ্কা দলের বিপক্ষে সিরিজের তৃতীয় টেস্টে সর্বশেষ আন্তর্জাতিক খেলায় অংশ নেন। ২৩ ও ১ রান তুলেছিলেন তিনি। সবমিলিয়ে টেস্টে ১৮.০০ ও ওডিআইয়ে ২৩.২০ গড়ে রান পেয়েছিলেন তিনি। তবে, অবসর গ্রহণের পর তার প্রথম-শ্রেণীর ক্রিকেট ও লিস্ট এ ক্রিকেটে ব্যাটিং গড়ে ত্রিশের অধিক ছিল। আন্তর্জাতিক ক্রিকেট থেকে উপেক্ষিত হলেও ২০০৪ সাল পর্যন্ত ঘরোপা পর্যায়ের ক্রিকেটে অংশ নিয়েছেন।
শামস নাভেদ উসমানি

শামস নাভেদ উসমানি (১৯৩১ – ২৬ আগস্ট ১৯৯৩) একজন ভারতীয় শিক্ষক, দার্শনিক ও মুসলিম পণ্ডিত ছিলেন। তিনি একইসাথে ইসলাম, হিন্দুধর্ম, খ্রিস্টধর্ম, বৌদ্ধ, জৈন ও শিখ শাস্ত্রের পণ্ডিত ছিলেন। তিনি বিভিন্ন ধর্ম বিশ্বাসের আন্তঃসম্পর্ক নিয়ে সংলাপের জন্য পরিচিত ছিলেন। তিনি দেওবন্দের উসমানি পরিবারের সদস্য। উসমানি একইসাথে হিন্দু ও ইসলাম ধর্মে শিক্ষালাভ ও পারদর্শীতার জন্য সম্মানিত আচার্য ও মাওলানা উপাধি লাভ করেছিলেন। তার গবেষণার প্রাপ্তিসমূহ ভারতের শিক্ষাবিদদের কাছে ব্যাপকভাবে সমালোচিত হয়েছে।
শামস নাভেদ উসমানি ১৯৩১ সালে দেওবন্দে জন্মগ্রহণ করেন। তিনি দারুল উলুম দেওবন্দের প্রতিষ্ঠাতা ফজলুর রহমান উসমানি'র পৌত্র এবং শাব্বির আহমেদ উসমানি'র ভ্রাতুষ্পুত্র। ব্যক্তিগত জীবনে তিনি বিবাহিত ছিলেন। খাদেজা নাভেদ উসমানি তার স্ত্রী। তিনি মাদ্রাসা শিক্ষা গ্রহণ করেননি। দেওবন্দের উলামা পরিবারে জন্মগ্রহণের কারণে শৈশবে নিজগৃহে ইসলাম শিক্ষা গ্রহণ করেন। স্বাগ্রহে সংস্কৃত চর্চা শুরু করেন। তিনি আলিগড় মুসলিম বিশ্ববিদ্যালয় হতে স্নাতকোত্তর অর্জন করেন এবং উত্তর প্রদেশের রামপুরে আধা-সরকারি বিদ্যালয়ে ইতিহাস ও ভূগোল পড়াতেন।
শামস নাভেদ উসমানি একইসাথে ইসলাম, হিন্দু, খ্রিস্ট, বৌদ্ধ, জৈন ও শিখ ধর্ম শাস্ত্রে পণ্ডিত ছিলেন। তিনি হিন্দুপুরাণে বর্ণিত প্রথম মানব মনুকে ইসলাম ধর্মের নবী নূহ হিসেবে চিহ্নিত করেছিলেন। ইসলামী ঐতিহ্যে ইঞ্জিল এবং তওরাত সম্পর্কিত বিশ্বাস অনুসারে তিনি দাবি করেছিলেন যে, বেদও একটি ঐশ্বরিক গ্রন্থ, তবে গ্রন্থটির বিশুদ্ধতা নষ্ট হয়েছে। উসমানি পরামর্শ দেন যে, হিন্দু ধর্মানুসারীরা মনু'র প্রতি ভুল বিশ্বাস আরোপ করেছে। তাবিশ মেহেদীর মতে, "তার গবেষণা থেকে যে ফলাফল এসেছে, তা একাডেমিক জগতে অস্থিরতার পরিবেশ সৃষ্টি করেছে"। তার অধ্যায়নের প্রাপ্তিসমূহ ভারতের শিক্ষাবিদদের কাছ থেকে ব্যাপক সমালোচনা লাভ করে। তিনি একইসাথে আচার্য ও মাওলানা উপাধি ধারণ করেছেন।
শামস নাভেদ উসমানি তার জীবদ্দশায় নিজে কোন গ্রন্থ রচনা করেননি। তবে সৈয়দ আবদুল্লাহ তারিক তার উপাখ্যান সংগ্রহ এবং সংকলন প্রকাশ করেছেন। তার উপাখ্যানসমূহ "আগার অভ ভি না জাগে তো" গ্রন্থে সংকলিত হয়েছে।
শামস নাভেদ উসমানি ১৯৯৩ সালের ২৬ আগস্ট মৃত্যুবরণ করেন।
মালি জাতীয় ক্রিকেট দল

মালি জাতীয় ক্রিকেট দল আন্তর্জাতিক ক্রিকেট খেলায় মালির প্রতিনিধিত্বকারী জাতীয় দল। দলটি আফ্রিকান ক্রিকেট অ্যাসোসিয়েশনের অন্তর্ভুক্ত। ২০০২ সাল থেকে সংগঠিতভাবে ক্রিকেট খেলা শুরু করলেও দেশটি ২০০৫ সালে আইসিসির সদস্যপদ লাভ করে।।
২০১৭ সাল থেকে দেশটি আইসিসি এর সহযোগী সদস্যপদ লাভ করে। পরবর্তীতে 
২০১৮ সালের এপ্রিল মাসে, আইসিসি তার সকল সদস্যকে পূর্ণ টুয়েন্টি২০ আন্তর্জাতিক মর্যাদা দেয়ার সিদ্ধান্ত নেয়।। ফলে ১ জানুয়ারি ২০১৯ এর পরবর্তীতে, মালি এবং অন্যান্য সকল আইসিসি সদস্যের মধ্যবর্তী টুয়েন্টি২০ ম্যাচগুলো আন্তর্জাতিক পাবে। ।
আজাদ হিন্দ দল

আজাদ হিন্দ দল ভারতীয় স্বাধীনতা লীগের এক শাখা সংগঠন ছিল। দ্বিতীয় বিশ্বযুদ্ধের সময় আজাদ হিন্দ ফৌজ কর্তৃক ইম্ফল দখলের পর  ব্রিটিশ ভারতের প্রশাসনিকভার গ্রহণের নিমিত্ত এটি গঠিত হয়েছিল। সুভাষচন্দ্র বসু ব্রিটিশ ভারতে ইন্ডিয়ান সিভিল সার্ভিস তথা ভারতীয় প্রশাসনিক সেবার স্থানে ও পরিবর্তে এটি গড়েছিলেন এবং এটি সোভিয়েত ইউনিয়ন বা তৎকালীন ফ্যাসিস্ট রাষ্ট্রসমূহের একদলীয় রাজনৈতিক, আমলাতান্ত্রিক এবং নাগরিক প্রশাসনিক ব্যবস্থার মতো শাসন ব্যবস্থা প্রবর্তনের প্রাথমিক চিন্তা-ভাবনার মধ্যে ছিল। ১৯৪৪ খ্রিস্টাব্দের এপ্রিল ও মে মাসে ইউ গো অভিযানে আজাদ হিন্দ ফৌজ ইম্ফল ও কোহিমার আশেপাশের ছোট ছোট অঞ্চল দখল করলে আজাদ হিন্দ দলকে আজাদ হিন্দ বাহিনীর সাথে সে সমস্ত অঞ্চলে  প্রশাসনিক ও পুনর্বাসনের জন্য প্রেরণ করা হয়েছিল।
মিশন: ইম্পসিবল - ডেড রেকোনিং পার্ট ওয়ান

মিশন: ইম্পসিবল - ডেড রেকোনিং পার্ট ওয়ান ২০২৩ সালে মুক্তিপ্রাপ্ত আমেরিকান অ্যাকশনধর্মী গুপ্তচর চলচ্চিত্র যা রচনা এবং পরিচালনা করেছেন ক্রিস্টোফার ম্যাককিয়ারি। পূর্বের চলচ্চিত্রগুলোর ন্যায় এখানে মূল চরিত্র ইথান হান্টের ভূমিকায় অভিনয় করেছেন টম ক্রুজ। এটি "" সপ্তম কিস্তি, এবং ম্যাকক্যারি পরিচালিত সিরিজের তৃতীয় চলচ্চিত্র, এর আগে তিনি "" এবং "" পরিচালনা করেন। অভিনেতাদের মধ্যে রয়েছেন ক্রুজ, ভিং র্যামেস, হেনরি সিজারি, সাইমন পেগ, রেবেকা ফার্গুসন, ভেনেসা কার্বি, অ্যাঞ্জেলা বাসেট এবং ফ্রেডেরিক শ্মিত, তারা প্রত্যেকে হ্যলি অ্যাটওয়েল, পম ক্লেমেন্টিফ, শেয়া হিগাম এবং এসেই সহ পূর্বের চলচ্চিত্রগুলি থেকে তাদের ভূমিকা পুনরুদ্ধার করেছেন। মোরালেস, যিনি নতুন করে যোগ দেবেন।
"মিশন: ইম্পসিবল ৭" প্যারামাউন্ট পিকচারস দ্বারা ১৯ নভেম্বর -২০২১ তে মুক্তি পাওয়ার কথা রয়েছে, তারপর প্যারামাউন্ট+ ৪৫ দিন পরে একটি স্ট্রিমিং মুক্তি। ম্যাককোয়ারী পরিচালিত এই চলচ্চিত্রের সরাসরি একটি সিক্যুয়েল ২০২২ সালের ৪ই নভেম্বর প্রকাশিত হবে।
অতিরিক্তভাবে হেইলি অ্যাটওয়েল এবং পম ক্লেম্যান্টিফকে অঘোষিত ভূমিকায় অভিনেতা করা হয়েছে, ম্যানক্যারি এটওয়ারের চরিত্রটিকে একটি "প্রকৃতির ধ্বংসাত্মক শক্তি" হিসাবে বর্ণনা করেছেন, অথচ অ্যাটওয়েল তার চরিত্রের ব্যাখ্যা হিসাবে আনুগত্য "কিছুটা দ্ব্যর্থহীন" বলে উল্লেখ করে বলেছিলেন, "আমি অক্টোবরের পর থেকে অস্তিত্বের সংকটে বাস করছি, আমি কে? আমি কে? একটি চরিত্রের সন্ধানে একজন অভিনেতা। অস্পষ্টতা আছে… আমরা যে আকর্ষণীয় বিষয়টিকে ঘুরে দেখছি তা হ'ল তিনি নিজেকে আবিষ্কার করেন এমন একটি পরিস্থিতির প্রতিরোধী। সে কীভাবে শুরু হয়, কোথায় সে পরিণত হয়। তিনি কীভাবে প্রবেশ করেন এবং কী সম্পর্কে তাঁর কাছে জিজ্ঞাসা করা হয়েছে এবং সম্ভাব্যভাবে তিনি কোথায় শেষ করেছেন তার যাত্রা।"
টম ক্রুজ ১৪ ই জানুয়ারী, ২০১৯ সালে ঘোষণা করেন "মিশন: ইম্পসিবল" সপ্তম এবং অষ্টম কিস্তি নির্মিত হবে চলচ্চিত্রগুলো পরিচালনা করবেন ম্যাকক্যারি এবং ২৩ জুলাই, ২০২১ ও ৫ আগস্ট, ২০২২ তে মুক্তি দেওয়ার জন্য চিত্রগ্ৰহণ শুরু করা হবে। ফেব্রুয়ারি ২০১৯ তে, ফার্গুসন সপ্তম কিস্তিতে তার ফিরে আসার বিষয়টি নিশ্চিত করেছেন। ২০১৯ এর সেপ্টেম্বরে, ম্যাকক্যারি তার ইনস্টাগ্রাম প্রোফাইলে ঘোষণা করেছিলেন যে হ্যলি অ্যাটওয়েল অভিনয়ে যোগ দিয়েছেন। ২০১৯ এর সেপ্টেম্বরে, পম ক্লেম্যান্টিফ সপ্তম এবং অষ্টম উভয় চলচ্চিত্রের জন্য অভিনেতা হিসেবে যোগদান করেছিলেন। ডিসেম্বরে ২০১৯ তে, সাইমন পেগ চলচ্চিত্রের জন্য তার ফিরে আসার বিষয়টি নিশ্চিত করেছিলেন, শিয়া হুইগাম দুটি চলচ্চিত্রের জন্যই অভিনয় করার কথা জানান।
নিকোলাস হোল্টকে ২০২০ সালের জানুয়ারিতে একটি চরিত্রে অভিনয় করার জন্য মনোনীত করা হয়েছিল, হেনরি সিজারির সংযোজন এবং ১৯৯৬ সালে চলচ্চিত্রের পর প্রথমবারের মতো ইউজিন কিটরিজকে তাঁর ভূমিকায় অবতীর্ণ করেছিলেন। ভেনেসা কির্বিও ঘোষণা করেছিলেন যে তিনি দুটি ছবিতেই ফিরছেন। ২০২০ সালের মে মাসে, খবর ছিল যে নির্ধারিত দ্বন্দ্বের কারণে এশাই মোরালস দু'টি ছবিতে খলনায়কের ভূমিকায় প্রতিস্থাপন করবেন।
২০২০ সালের গোড়ার দিকে, সুরকার লরেন বাল্ফ সপ্তম এবং অষ্টম "মিশন ইম্পসিবল" চলচ্চিত্রের জন্য স্কোর রচনা করার দায়িত্ব পান, একইসময় "মিশন: ইম্পসিবল" চলচ্চিত্রে তার ফিরে আসার বিষয়টি নিশ্চিত করেন ।
"মিশন: ইম্পসিবল ডেড রেকোনিং পার্ট ওয়ান" ১২ই জুলাই ২০২৩ সালে মুক্তি পাওয়ার কথা রয়েছে। চলচ্চিত্রটির মূল মুক্তির তারিখ ছিল জুলাই ২৩, ২০২১, কিন্তু করোনা ভাইরাস মহামারীর কারণে পিছিয়ে যায়।
কুনার উপত্যকা

কুনার উপত্যকা আফগানিস্তান এবং পাকিস্তানের একটি উপত্যকা। আফগানিস্তানে উপত্যকার দৈর্ঘ্য প্রায় পুরোপুরি সরু এবং উভয় পক্ষের খাড়া এবং সাথে রাস্তাযুক্ত পাহাড়। উভয় পক্ষের খাড়া এবং রাস্তাযুক্ত পাহাড়ের সাথে। উপত্যকার কেন্দ্রটি দক্ষিণে প্রবাহিত কর্ণ নদী দ্বারা অধিকৃত হয়েছে যেখানে এটি কাবুল নদীর সাথে মিলিত হয়েছে। উপজীব্য কৃষিকাজ এবং ছাগল-পালন উপত্যকার তল এবং নিম্নতর উচ্চতাতে কৃষিক্ষেত্রের সীমাবদ্ধতা। পাশের কিছু উপত্যকায় সীমিত ও ছোট বনাঞ্চল রয়েছে তবে উপত্যকার ৯৫% এরও বেশি বন উজাড় হয়েছে। উচ্চতর উঁচুতে সীমিত অঞ্চলে টেকসই ঘাসযুক্ত পাহাড়ের তৃণভূমি রয়েছে। অবিশ্বাস্যরূপে যদি কুনার উপত্যকাটি প্রাথমিক ভৌগোলিক বৈশিষ্ট্য হিসাবে দ্রুতগতির পঙ্কিল নদী সহ একটি শুষ্ক, পাথুরে, খাড়া প্রাকৃতিক দৃশ্য।
আল-বাকিরিয়া মসজিদ

আল-বাকিরিয়া মসজিদ হলো ইয়েমেনের উসমানীয় গভর্নর হাসান পাশা কর্তৃক ১৫৯৬-৯৭ সালের দিকে সানাতে নির্মিত একটি মসজিদ। ১৬২৬ সালে উসমানীয়রা ইয়েমেন থেকে বের হয়ে যাওয়ার পর মসজিদটি ভগ্নদশায় পরিণত হয়, কিন্তু ১৮৭৮ সালে যখন তারা সানা পুনর্দখল করে তখন পুরোপুরি পুনরুদ্ধার করা হয়।
আব্বাসী মসজিদ

আব্বাসী মসজিদ হলো পাকিস্তানের পাঞ্জাবের বাহাওয়ালপুর জেলার একটি মসজিদ। এটি চোলিস্তান মরুভূমির মধ্যে ইয়াঝমান তহশিলের দিরাওয়ার দুর্গের নিকটে অবস্থিত। মসজিদটি নওয়াব বাহাওয়াল খান কর্তৃক ১৮৪৯ সালে নির্মিত হয়।
নিয়ারিড (প্রাকৃতিক উপগ্রহ)

নিয়ারিড (ইংরেজি: Nereid, ) বা নেপচুন ২ (ইংরেজি: Neptune II) হল নেপচুনের তৃতীয় বৃহত্তম প্রাকৃতিক উপগ্রহ। সৌরজগতে যতগুলি প্রাকৃতিক উপগ্রহের কথা জানা যায়, তার মধ্যে নেপচুনের কক্ষপথই সর্বাপেক্ষা উৎকেন্দ্রিকতা-সম্পন্ন। ১৯৪৯ সালে গেরার্ড কাইপার এটি আবিষ্কার করেছিলেন। এটিই নেপচুনের দ্বিতীয় আবিষ্কৃত উপগ্রহ।
১৯৪৯ সালের ১ মে ম্যাকডোনাল্ড মানমন্দিরের ৮২ ইঞ্চি টেলিস্কোপ থেকে গৃহীত ফোটোগ্রাফিক প্লেটগুলি থেকে নিয়ারিড উপগ্রহটি আবিষ্কার করেন গেরার্ড কাইপার। আবিষ্কারের প্রতিবেদনে তিনি উপগ্রহটির নাম প্রস্তাব করেছিলেন। রোমান দেবতা নেপচুনের সহচরী তথা গ্রিক পুরাণে কথিত নিয়ারিড নামক সামুদ্রিক নিম্ফ শ্রেণির নামানুসারে এটির নামকরণ করা হয়। ভয়েজার ২ মহাকাশযানের নেপচুন অতিক্রমণের আগে এটিই ছিল উক্ত গ্রহের দ্বিতীয় তথা শেষ আবিষ্কৃত উপগ্রহ (১৯৮১ সালে লারিসার একটি অকাল্টেশনের পর্যবেক্ষণ বাদ দিলে)।
ভালুকা থানা

ভালুকা থানা বাংলাদেশের ময়মনসিংহ জেলার অন্তর্গত ভালুকা উপজেলার একটি থানা।
১৯১৭ সালে গফরগাঁও থানাকে বিভক্ত করে ভালুকা থানা প্রতিষ্ঠিত হয়।
ভালুকা উপজেলার ১টি পৌরসভা ও ১১টি ইউনিয়নের প্রশাসনিক কার্যক্রম ভালুকা থানার আওতাধীন।
উপ-উপাচার্য

প্রো-ভাইস-চ্যান্সেলর (বা প্রো-ভাইস-চ্যান্সেলর, পিভিসি ) বা উপ-উপাচার্য ( ডিভিসি ) একজন ডেপুটি   একটি বিশ্ববিদ্যালয়ের উপাচার্যকে বুঝিয়ে থাকে। প্রাচীন ঐতিহ্যবাহী ইংরেজি বিশ্ববিদ্যালয় এবং কমনওয়েলথ বিশ্ববিদ্যালয়গুলিতে তাদের ঐতিহ্য অনুসরণ করে, পিভিসিগুলি সাধারণত একাডেমিক ছিলেন যারা তাদের নিয়মিত পাঠদান এবং গবেষণার পাশাপাশি সীমিত সময়ের জন্য অতিরিক্ত পরিচালনার দায়িত্ব গ্রহণ করেছিলেন। তবে নতুন ইংলিশ বিশ্ববিদ্যালয়গুলিতে (যেমন পলিটেকনিক হিসাবে উদ্ভূত) পোস্টটি সাধারণত স্থায়ী ছিল এবং এখন পুরানো বিশ্ববিদ্যালয়গুলির মধ্যেও এটি ক্রমবর্ধমান প্রবণতা। ব্যক্তিগত প্রো-ভাইস-চ্যান্সেলররা প্রশাসন, গবেষণা ও উন্নয়ন, শিক্ষার্থী বিষয়াদি, এবং একাডেমিক এবং শিক্ষা বিষয়ক ক্ষেত্রগুলির দায়িত্বে থাকতে পারেন। কিছু কিছু বিশ্ববিদ্যালয়ে উপাচার্যের অধীনস্থ এক বা একাধিক উপ-উপাচার্য রয়েছেন, সহ-উপাচার্য সহ-উপাচার্যের অধীনে নির্বাহী স্তরের র‌্যাঙ্কিংয়ে থাকেন। পিভিসি বা ডিভিসি সাধারণত বিশ্ববিদ্যালয় থেকে অনুপস্থিত থাকাকালীন আনুষ্ঠানিক ও নির্বাহী উভয় কার্যক্রমে উপাচার্যের বিকল্পধারায় ক্ষমতাপ্রাপ্ত হন।
স্কটল্যান্ডে উপ-উপাচার্য এবং উপ-উপাচার্যের পরিবর্তে উপ-অধ্যক্ষ এবং সিনিয়র উপ-অধ্যক্ষের পদবি ব্যবহার করা হয়। স্টার্লিং বিশ্ববিদ্যালয়ে একজন সিনিয়র উপ-অধ্যক্ষ এবং তিনজন উপ-অধ্যক্ষ রয়েছেন। সময়ের যে কোনও সময়ে বিশ্ববিদ্যালয়ের প্রয়োজনের উপর ভিত্তি করে এই সংখ্যাটি পৃথক হতে পারে, তবে এগুলি সাধারণত পাঠদান, শেখানো, শেখা, স্নাতক শিক্ষার্থী এবং আন্তর্জাতিক বিষয়গুলি আবশ্যক।
অস্ট্রেলিয়ান ক্যাথলিক বিশ্ববিদ্যালয়ে, তিনজন উপ-উপাচার্য রয়েছেন, প্রত্যেকে একাডেমিক বিষয়গুলির একটি অঞ্চল এবং একটি আঞ্চলিক অঞ্চল উভয়ের জন্য দায়বদ্ধ। অস্ট্রেলিয়ার নিউ ইংল্যান্ড বিশ্ববিদ্যালয়ের তিনটি পিভিসি (দুটি ডিন এবং অন্য একাডেমিক) এবং একজন উপ ভিসি (গবেষণা) রয়েছে। ফেডারেশন বিশ্ববিদ্যালয় অস্ট্রেলিয়ায় পাঁচ জন উপ-উপাচার্য এবং একজন উপ-উপাচার্য রয়েছেন। 
নিউজিল্যান্ডের বিশ্ববিদ্যালয়গুলিতে, "উপ-উপাচার্য" পদটি কখনও কখনও উত্তর আমেরিকার বিশ্ববিদ্যালয়গুলির কলেজ এবং স্কুলগুলির ডিনগুলির সমতুল্য সিনিয়র এক্সিকিউটিভ পদগুলি বোঝাতে ব্যবহৃত হয়। এক্ষেত্রে "ডিন" শব্দটি সাধারণত প্রোগ্রাম এবং শিক্ষার্থীদের সাথে সম্পর্কিত একাডেমিক প্রশাসনিক পদের জন্য সংরক্ষিত থাকে। বেশিরভাগ বিশ্ববিদ্যালয়গুলি উপর্যুক্ত অর্থে উপ-উপাচার্য শব্দটি ব্যবহার করে। পাকিস্তানে, মেহরান প্রকৌশল ও প্রযুক্তি বিশ্ববিদ্যালয় একমাত্র বিশ্ববিদ্যালয়, যেখানে প্রো-ভাইস চ্যান্সেলর পদ রয়েছে।
অল ইন্ডিয়া সুন্নি কনফারেন্স

অল ইন্ডিয়া সুন্নি কনফারেন্স (হিন্দি: आल इन्डिया सुन्नी कांफ्रेंस, উর্দু: آل انڈیا سنی کانفرنس ) ব্রিটিশ ভারতের আহলে সুন্নাত ওয়াল জামাতের একটি রাজনৈতিক সংগঠন যার অধীনে অনেকগুলো সমাবেশ অনুষ্ঠিত হয়েছিলো। ১৯২৫ সালে কংগ্রেস নেতৃত্বাধীন ধর্মনিরপেক্ষ ভারতীয় জাতীয়তাবাদের প্রেক্ষাপটে সম্মেলনটি প্রতিষ্ঠিত হয়েছিল। পীর জামাত আলী শাহ, মাওলানা নঈম উদ্দিন মুরাদাবাদী, মোস্তফা রেজা খান কাদেরী, আমজাদ আলী আজমী, মাওলানা আবদুল হামিদ খান কাদেরী ও মোহাম্মদ আবদুল গফুর হাযারাভী সহ বেরেলীর ব্যক্তিত্বের নেতৃত্বে ভারতের ভূ-রাজনৈতিক পরিস্থিতি পরিবর্তন করে। ১৯২৫ সালের ১৭, ১৮ ও ১৯ মার্চ মুরাদাবাদে দলটির প্রথম সম্মেলন অনুষ্ঠিত হয়। পাকিস্তান প্রতিষ্ঠার পর দলটির পুনঃ নামকরণ করে রাখা হয় "জমিয়তে উলামায়ে পাকিস্তান"।
জামিয়া নাঈমিয়ায় সভায় বেশ কয়েকজন সুন্নি ওলামা উপস্থিত ছিলেন, ১৯২৫ সালের মার্চের ১৭-১৯ তারিখ মুরাদাবাদে "জামিয়াত-এ-আলিয়া-আল মার্কাজিয়া" নামে একটি সংগঠন গঠন করেন যা সাধারণত "অল ইন্ডিয়া সুন্নি সম্মেলন" (এআইএসসি) নামে পরিচিত। উদ্বোধনী অধিবেশনে পীর জামাত আলী শাহ সভাপতি ও সভা আহ্বায়ক, নায়েবে আমীর হিসেবে সহ-সভাপতি মোহাম্মদ আবদুল গফুর হাজারভী ও মাওলানা নঈম উদ্দীন মুরাদাবাদীকে নাজিম-ই-আলা (সাধারণ সম্পাদক) হিসাবে নির্বাচিত করা হয়।
এআইএসসি (AISC) এর মূল লক্ষ্য ছিল ভারতে এক প্ল্যাটফর্মে সুন্নি সংখ্যাগরিষ্ঠতা এবং অন্যদের মধ্যে তাদের সামাজিক, শিক্ষাগত ও রাজনৈতিক উন্নয়নের জন্য কাজ করা।
স্টার্ট আপ

স্টার্ট আপ () বায়ে সুজি হলো নাম জু-হিউক, কিম সিওন-হো এবং কং হান-না অভিনীত একটি দক্ষিণ কোরিয়ান টেলিভিশন সিরিজ। এই সিরিজটি এমন এক মহিলাকে কেন্দ্র করে নির্মিত যাঁর স্টিভ জবসের মতো একজন উদ্যোক্তা হওয়ার স্বপ্ন রয়েছে, তিনি গোপনে তার প্রথম প্রেম, এবং অন্য একজন যিনি তার প্রথম প্রেমের ভান করছেন। এটি টিভিএনতে ১৭ অক্টোবর থেকে ২0 ডিসেম্বর পর্যন্ত প্রতি শনি ও রবিবার ২১:00 এ প্রচারিত হয়েছিল। এটি নেটফ্লিক্সে স্ট্রিমিংয়ের জন্য উপলব্ধ।
দক্ষিণ কোরিয়ার কল্পিত সিলিকন ভ্যালিটিতে স্যান্ডবক্স নামক এক সেটটি স্টার্টআপ সংস্থাগুলি বিশ্বের মানুষের গল্প বলে।
সিও ডাল-মাই (বায়ে সুজি) এমন এক যুবতী যিনি সিইও হওয়ার স্বপ্ন দেখেন। তিনি যখন ছোট ছিলেন তখন তিনি তার মা এবং বোন থেকে পৃথক হয়েছিলেন। এরপরে তিনি হান জি-পিয়ং (কিম সিওন-হো) এর "জাল" চিঠিগুলি পেয়েছিলেন যা তাকে খুশি করে। তবে তিনি নিজের নামটি ব্যবহার করেননি এবং পরিবর্তে নাম ডো-সান নামটি ব্যবহার করেছিলেন।
নাম দো-সান (নাম জু-হিউক) তাঁর দুই সেরা বন্ধু লি লি-সান এবং কিম ইয়ং-সান সহ সামসান টেকের প্রতিষ্ঠাতা। সংস্থাটির অবস্থা ভাল যাচ্ছে না।
ডাল-মী এবং দো-সান প্রথমবারের জন্য মিলিত হয় এবং ব্যবসায়ের অংশীদার হওয়ার সিদ্ধান্ত নেয়। ডাল-মাই জানেন না যে ডো-সান চিঠিগুলির পিছনের ব্যক্তি নয়।
হিউম্যান রাইটস ইন ইসলাম (বই)

হিউম্যান রাইটস ইন ইসলাম ১৯৭৬ সালে জামায়াতে ইসলামীর প্রতিষ্ঠাতা সাইয়্যেদ আবুল আলা মওদূদী রচিত একটি বই।
বইটিতে মওদূদী যুক্তি দেখিয়েছেন যে শরিয়া আইনে মানবাধিকারের প্রতি শ্রদ্ধা সর্বদাই অন্তর্ভুক্ত ছিল (প্রকৃতপক্ষে এই অধিকারের মূল ইসলামী মতবাদে পাওয়া যায়)। এবং এই দুইয়ের মধ্যে অন্তর্নিহিত বৈপরীত্য রয়েছে এরকম পশ্চিমা ধারণাগুলির সমালোচনা করা হয়েছে এ বইতে।
দৈনিক জসরত

দৈনিক জসরত () পাকিস্তানের একটি উর্দু দৈনিক পত্রিকা। এটি করাচি, লাহোর এবং ইসলামাবাদের অফিস সহ পুরো পাকিস্তানে প্রচারিত হয়।
পত্রিকাটি মূলত ১৯৭০ সালের মার্চ মাসে মুলতান থেকে শুরু হয়েছিল, তবে শীঘ্রই সাংবাদিকদের ধর্মঘটের কারণে এর কার্যক্রম বন্ধ হয়ে যায়। পত্রিকাটিতে পাকিস্তানের ধর্মীয় রাজনৈতিক দল জামায়াতে ইসলামী পাকিস্তানের মতামত প্রতিফলিত হয়। জসরত উর্দু ভাষার প্রথম অনলাইন পত্রিকা।
জসরতের দুটি পত্রিকা রয়েছে:
উল্লেখযোগ্য কলামিস্টদের মধ্যে রয়েছে শাহ নওয়াজ ফারুকী এবং ডঃ সাইয়েদ মেহবুব।
কামাল আহমেদ (কৌতুকাভিনেতা)

কামাল আহমেদ (জন্ম: ৭ই মে, ১৯৬৬), যাকে সাধারণত কমল বলা ডাকা হয়, তিনি একজন বাংলাদেশী-আমেরিকান কৌতুক অভিনেতা এবং প্র‍্যাঙ্ক ফোন কলিং কৌতুক গ্রুপ দ্য জারকি বয়েজের প্রাক্তন সদস্য। তিনি ২০০৬ সালে শেষ হওয়া "র‍্যাপচুরিয়াস" সহ বেশ কয়েকটি চলচ্চিত্রে অভিনয় ও চলচ্চিত্র পরিচালনা করেছেন।
আহমেদ দ্বিতীয় বিশ্বযুদ্ধের প্রবীন ফ্র্যাঙ্ক কিসেল; মিশরীয় যাদুকর তরবাশ; এবং জর্কি বয়েজ অ্যালবামগুলিতে দন্ত চিকিৎসার অপব্যবহারের শিকার আলী কামাল চরিত্রে অভিনয় করেছিলেন। তিনি "স্পেস গোস্ট কোস্ট টু কোস্টের" ১৯৮৫ এপিসোডে "পাঞ্চ" -এ হাজির হয়েছিলেন। তিনি ১৯৯৫ সালে জন জি ব্রেনান এর সাথে কমেডি ছবি "দ্য জারকি বয়েজ: দ্য মুভিতে" অভিনয় করেছিলেন। "বিগ মানি হাসলসের" প্রযোজনার সময় ব্রেনান এবং আহমেদের মধ্যে উত্তেজনা শুরু হয়েছিল, এরপরে দুজনেই একে অপরের সাথে যোগাযোগ করে দিয়েছিল, এবং আহমেদ কেবল একটি ক্যামিওতে উপস্থিত হয়েছিলেন।
২০০৬ সালে, আহমেদ "ওয়ানস জার্ক, অলওয়েজ এ জার্ক" নামে একটি একক অ্যালবাম প্রকাশ করেছে।
বাংলাদেশ কমিউনিস্ট পার্টি (লেনিনবাদী)

বাংলাদেশের কমিউনিস্ট পার্টি (লেনিনবাদী) ছিল বাংলাদেশের কমিউনিস্ট পার্টি । বিসিপি (এল) উনিশ শ একাত্তরের শরতে বেশ কয়েকটি ছোট কমিউনিস্ট বিচ্ছিন্ন দল নিয়ে কলকাতায় প্রতিষ্ঠিত হয়েছিল। বিসিপির (এল) প্রতিষ্ঠার মূল সংগঠক ছিলেন কমিউনিস্ট সমন্বয় কেন্দ্র থেকে কাজী জাফর আহমেদ, রাশেদ খান মেনন ও হায়দার আকবর খান রনো, কমিউনিস্ট সংহতি কেন্দ্র থেকে অমল সেন ও নজরুল ইসলাম এবং হাতিয়ার গ্রুপ থেকে নাসিম আলী। কমিউনিস্ট সমন্বয় কেন্দ্র ছাত্র আন্দোলন থেকেই উদ্ভূত হয়েছিল এবং কমিউনিস্ট সংহতি কেন্দ্র পূর্ব পাকিস্তান কমিউনিস্ট পার্টির (মার্কসবাদী-লেনিনবাদী) একটি বিচ্ছিন্ন গ্রুপ ছিল যারা খতম লাইনের বিরুদ্ধে বিদ্রোহ করেছিল।
দলের সম্পাদক নির্বাচিত হন অমল সেন। বিসিপি (এল) নিজেকে মস্কো বা পিকিংয়ের অনুগত হিসাবে প্রত্যাশা করেছিল। বিসিপি (এল) এর ভিত্তি থেকেই ভারতীয় কমিউনিস্ট পার্টি (মার্কসবাদী) এর সাথে ঘনিষ্ঠ যোগাযোগ ছিল। ১৯৭৩ সালে এটি জাতীয় আওয়ামী পার্টি (ভাষানী) গঠিত বিরোধী জোটের অংশ হয়।
দলটি ১৯৭৩ সালের সংসদ নির্বাচনে প্রতিদ্বন্দ্বিতা করেছিল। ১৯৭৪ সালে বিসিপি (এল) ইউনাইটেড পিপলস পার্টিকে তাদের উন্মুক্ত সম্মুখ দল হিসাবে চালু করে। ১৯৭৯ সালে কাজী জাফর আহমদ দল ত্যাগ করে জিয়াউর রহমানের সাথে যোগ দেন। ১৯৮০ সালে, জোসেফ স্টালিনের ১০০ তম জন্মবার্ষিকীতে, বিসিপি (এল) অন্য কয়েকটি দলের সাথে একীভূত হয়ে বাংলাদেশের ওয়ার্কার্স পার্টি গঠন করে।
রামদাস গান্ধী

রামদাস মোহনদাস গান্ধী (২ জানুয়ারী ১৮৯৭ - ১৪ এপ্রিল ১৯৬৯) ছিলেন মোহনদাস করমচাঁদ গান্ধীর তৃতীয় পুত্র। তিনি নিজের চেষ্টায় একজন স্বাধীনতা কর্মী হয়ে উঠেছিলেন।
তিনি দক্ষিণ আফ্রিকায় জন্মগ্রহণ করেন। তিনি তাঁর পিতা-মাতা এবং তাঁর ভাইদের সবাইকে ছাড়িয়ে গিয়েছিলেন। তার ও তার স্ত্রী নির্মলার তিন সন্তান ছিল; সুমিত্রা গান্ধী, কানু গান্ধী এবং ঊষা গান্ধী। তিনি তার বাবার ভারতীয় স্বাধীনতা আন্দোলনে সক্রিয় ছিলেন।
সন্ন্যাসব্রতে তার কোনও আগ্রহ ছিল না, তবুও ১৯৩০-এর দশকের তীব্র নাগরিক প্রতিবাদে অংশ নিয়েছিলেন। অসংখ্য কারাবন্দীত্ব তার স্বাস্থ্যের উপর মারাত্মক প্রভাব ফেলেছিল। তিনি কখনও বাবার দ্বারা আরোপিত দক্ষিণ আফ্রিকায় উত্থিত আদর্শিক দারিদ্র্যের সাথে সামঞ্জস্য হন নি।
তার বাবার শেষকৃত্যে রামদাস গান্ধীই মহাত্মার কামনা অনুসারে শ্মশানে মহাত্মার মুখাগ্নি করেছিলেন। শেষকৃত্যে তাঁর ছোট ভাই দেবদাস গান্ধী তাঁর সাথে যোগ দিয়েছিলেন।
তিনি ৭২ বছর বয়সে তার পিতা মহাত্মা গান্ধীর জন্মশতবর্ষে মারা যান। মৃত্যুর সময় তিনি তিন সন্তান রেখে গিয়েছিলেন, তাদের কেউই আর বেঁচে নেই।
এয়ার বাংলাদেশ

এয়ার বাংলাদেশ ছিল বাংলাদেশ ভিত্তিক একটি বিমান সংস্থা। এটি ২০০০ সালে প্রতিষ্ঠিত হয়েছিল এবং ২০০৫ সালে বিলুপ্ত হয়েছিল।
এয়ার বাংলাদেশ (বিমান বাংলাদেশ এয়ারলাইন্সের সাথে কোনও সম্পর্ক নেই) কেবলমাত্র একটি পুরানো জেট বিমান চালনা করতো- বোয়িং ৭৪৭-২৬৯বি (এসএফ) (নিবন্ধকরণ এস৩-এডিটি)। বিমানটি এয়ার বাংলাদেশ ২০০৪ সালের আগস্টে অধিগ্রহণ করেছিল এবং একে একটি মৌলিক এবং কালিটা এয়ার রঙে আঁকা হয়েছিল।
এয়ার বাংলাদেশকে ইইউ এর আকাশসীমায় প্রবেশ নিষিদ্ধ করা হয়েছিল। এই সিদ্ধান্তের কারণগুলি হল সুরক্ষার ঘাটতি, পাশাপাশি বিমান সংস্থাটির অপারেশনের অস্বচ্ছতা। কমিশন মূল্যায়ন করেছে যে এয়ার বাংলাদেশকে একটি কঠোর পরিচালনামূলক বিধিনিষেধে থাকতে হবে।
শাহ তুরাব উল হক

শাহ তুরাব উল হক কাদেরী (জন্ম: ১৫ সেপ্টেম্বর ১৯৪৪ – ৬ অক্টোবর ২০১৬) (উর্দু: شاہ تراب الحق قادری) হায়দরাবাদের একজন সুন্নি মুসলিম আলেম, প্রচারক এবং রাজনীতিবিদ যিনি পাকিস্তানের করাচিতে সুফি বেরলভী আন্দোলনের প্রতিনিধিত্ব করেছিলেন। তিনি ছিলেন পাকিস্তানের সুন্নি সংগঠন জামাত আহলে সুন্নাতের প্রধান নেতা।
শাহ তুরা উল হক ১৯৪৪ সালে ভারতের হায়দরাবাদে জন্মগ্রহণ করেছিলেন এবং তার পরিবার দেশভাগের পরে পাকিস্তানে চলে আসেন। তার পিতা ছিলেন সৈয়দ শাহ হোসাইন কাদেরী, তিনি সৈয়দ পরিবারের এবং তার মা ফারুকী পরিবারের অন্তর্ভুক্ত। শাহ ১৯৬২ সালে মোস্তফা রেজা খান কাদেরীর শিষ্য হন এবং ১৯৬৮ সালে বেরেলি সফর করেন। তিনি করাচির দারুল উলূম আমজাদিয়ায় পড়াশুনা করেন।
তিনি শিক্ষা খাতসহ সরকারের বিভিন্ন ক্ষেত্রে দায়িত্ব পালন করেছেন। তিনি কাউন্সিলরের আসনের জন্য স্থানীয় সরকার নির্বাচনে প্রতিদ্বন্দ্বিতা করে রাজনৈতিক জীবন শুরু করেছিলেন এবং ১৯৮৫ থেকে ১৯৮৮ সাল পর্যন্ত পাকিস্তানের জাতীয় পরিষদের সদস্য হিসাবে দায়িত্ব পালন করেছিলেন।
শাহ সুন্নি মুসলমানদের সহায়তার জন্য ধর্মীয় স্কুল ও সংস্থা, পাশাপাশি একটি এনজিও তৈরি করেছিলেন। তিনি মোস্তফা রেজা খান কাদেরীর (আহমদ রেজা খান বেরলভীর ছেলে) এর সরাসরি খলিফা এবং জামায়াতে আহলে সুন্নাতের নেতা ছিলেন।
তিনি তেহরিক-ই-নিজাম-ই-মুস্তফা এবং মজলিস-এ- তাহাফুজ-ই-খতমে নবুওয়াতের সাথে যুক্ত ছিলেন। তিনি উচ্চ শিক্ষার বিশিষ্ট সুন্নি প্রতিষ্ঠান জামিয়া আমজাদিয়া রিজভীয়ার ব্যবস্থাপক ছিলেন, করাচির ইন্টারমিডিয়েট বোর্ড এবং রুয়েত-এ-হিলাল কমিটির সদস্য, করাচির মাদারিস আহলে সুন্নাতের সভাপতি ছিলেন। তিনি তার শ্বশুর মুহাম্মদ মুসলেহউদ্দিন সিদ্দিকীর খলিফাও ছিলেন এবং তার পুত্র শাহ আবদুল হক কাদেরী নূরীকে তার খেলাফত দান করেছিলেন।
শাহ তুরাব উল হকের বইগুলোর মধ্যে রয়েছে: 
তিনি ২০১৬ সালের ৬ অক্টোবর ৭২ বছর বয়সে করাচিতে মৃত্যুবরণ করেন। সৈয়দ শাহ আবদুল হক কাদেরীর ইমামতিতে জানাজার নামাজের পরে জামাতে আহলে সুন্নাতের প্রধান মাজহার সাঈদ কাজমী এবং মুহাম্মদ মুনিব উর রেহমানের দোয়া অনুষ্ঠিত হয়।
অনেক ধর্মীয় ও রাজনৈতিক নেতা তার মৃত্যুতে শোক প্রকাশ করেছেন। পাকিস্তানের প্রধানমন্ত্রী মুহাম্মদ নওয়াজ শরীফ শোক প্রকাশ করেছেন, এমন একজন রাজনৈতিক ব্যক্তিত্ব হিসাবে তার অবদানকে স্মরণ করেছেন, যিনি দেশের গণতান্ত্রিক রীতিতে ইতিবাচক ভূমিকা রেখেছিলেন যা শ্রদ্ধা ও প্রশংসা সহকারে স্মরণীয় হয়ে থাকবে। বিলাওয়াল ভুট্টো জারদারি বলেছিলেন: "প্রখ্যাত ধর্মীয় পণ্ডিত আল্লামা শাহ তুরাব-উল-হক কাদেরীর মৃত্যুতে একটি বড় শূন্যতা তৈরি হয়েছে, যা খুব অদূর ভবিষ্যতে পূরণ হতে পারে।"
জুম এয়ারওয়েজ

জুম এয়ারওয়েজ হচ্ছে বাংলাদেশের ঢাকায় অবস্থিত একটি কার্গো বিমান সংস্থা। ২০০২ সালে জেড-এয়ারওয়েজ এবং পরিষেবাদি হিসাবে গঠিত, বিমান সংস্থাটি বাংলাদেশ এবং দক্ষিণ এশিয়া অঞ্চলে কার্গো চার্টার ফ্লাইট পরিচালনা করে। ২০০৫ সালে, বিমান সংস্থাটির নামকরণ করা হয়েছিল জুম এয়ারওয়েজ।
জুম এয়ারওয়েজের বহরে নিম্নোক্ত বিমানগুলি রয়েছে (২৭ ডিসেম্বর ২০০৮ এর হিসাবে) :
জাতীয় গণ ফ্রন্ট

জাতীয় গণ ফ্রন্ট বাংলাদেশের একটি বামপন্থী রাজনৈতিক দল। জেজিএফ ১৯৯৫ সালে বাংলাদেশের ওয়ার্কার্স পার্টি থেকে বিচ্ছেদ লাভ করে। জেজেএফ বর্তমানে টিপু বিশ্বাসের নেতৃত্বে আছে।
২০০৭ সালের নভেম্বরে জেজিএফ গণতান্ত্রিক "বাম মোর্চা" প্ল্যাটফর্ম গঠনে ১০ টি বামপন্থী রাজনৈতিক দলের সাথে যোগ দান করেছিল। প্ল্যাটফর্মটি ফখরুদ্দিন আহমেদের বাংলাদেশের তত্ত্বাবধায়ক সরকার জরুরি অবস্থা তুলে নেয়া এবং দেশব্যাপী রাজনৈতিক কর্মকাণ্ড চালানোর অনুমতি সহ ১৫ টি দাবি উপস্থাপন করেছে। ২০১০ সালের মে মাসে, জেজিএফ আবার অর্থনীতি, ন্যায়বিচার, দুর্নীতি এবং ক্ষমতার অপব্যবহারের ক্ষেত্রে ১১ টি দাবির একীভূত তালিকা সামনে রাখার জন্য অন্যান্য বেশিরভাগ বামপন্থী রাজনৈতিক দলগুলির সাথে যোগদান করেছিল।
সৈয়দ মুহাম্মদ জাউকি শাহ

সৈয়দ মুহাম্মদ জাউকি শাহ (১৮৭৮-১৯৫১) একজন ওয়ালিউল্লাহ বা সুফিবাদী সাধক হিসেবে বিবেচিত একজন সুফিবাদী পণ্ডিত ছিলেন। তিনি ভারতের আলীগড় বিশ্ববিদ্যালয় থেকে স্নাতক ডিগ্রি অর্জন করেছেন। 
তিনি মুহাম্মদ আলী জিন্নাহ এবং ভারতের মুক্তিযোদ্ধা মুহাম্মদ আলী জোহর ও শওকত আলী, আবদুল কাদির, মুহাম্মদ ইকবাল, বিচারপতি শাহ দিন, আকবর এলাহাবাদী, আবদুল কালাম আজাদেের ঘনিষ্ঠ সহযোগী ছিলেন।
তিনি ইংরেজিতে বেশ কয়েকটি বই এবং নিবন্ধের লেখক ছিলেন, তার মাস্টারপিস হলো "সিরর-ই-দিলবরণ", এটি সূফী পরিভাষা সুফিবাদের একটি বর্ণানুক্রমিক বিশ্বকোষ, যা এখন ইংরেজিতে পাওয়া যায়।
১৯৫১ সালে মক্কায় জিলহজ্জ মাসে হজের (তীর্থযাত্রার) নবম দিনে তিনি মারা যান এবং তাকে হজের নামাজের স্থান আরাফাতে দাফন করা হয়। তিনি ছিলেন এক মহান আধ্যাত্মিক নেতা যিনি পাকিস্তান আন্দোলনকে সমর্থন করেছিলেন এবং কায়েদ-আজম, মুহাম্মদ আলী জিন্নাহর দৃঢ় সমর্থন করেছিলেন। তিনি ১৯৩৮ সালের প্রথম দিকে দার্শনিক দর্শনের মাধ্যমে পাকিস্তান সৃষ্টির ভবিষ্যদ্বাণী করেছিলেন এবং ভবিষ্যতের বিষয়ে তার কিছু ভবিষ্যদ্বাণী তার বই ও বক্তৃতায় দেওয়া হয়েছে। তিনি মহানবী (সা) - এর এক মহান প্রেমিক ছিলেন এবং বলেছিলেন যে হজের মূল উদ্দেশ্য হল ঈশ্বরের অনুগ্রহপ্রাপ্ত রাসূলের সাথে দেখা করা। তিনি করাচি থেকে হজের উদ্দেশ্যে যাত্রা করার আগে, তিনি তার কিছু শিষ্যকে বলেছিলেন যে নবী যদি তাকে থাকার অনুমতি দেন তবে তিনি ফিরে আসবেন না।
তার স্থলাভিষিক্ত হন চারজন খুলাফ (খলিফা/উত্তরসূরি): মাওলানা উমর ভাই (বোম্বাই); শাহ শহীদুল্লাহ ফরিদী (করাচি, পাকিস্তান, মূলত যুক্তরাজ্যের); ক্যাপ্টেন ওয়াহিদ বকশ রব্বানী (বাহওয়ালপুর, পাকিস্তান), এবং মাওলানা আবদুস সালাম (ভারত)।
তার বক্তব্যগুলি তার খলিফা শহীদুল্লাহ ফরিদী এবং ওয়াহিদ বকশ শিয়াল রাব্বানী ""তারবিয়াত-উল-উশাক" " (প্রেমীদের প্রশিক্ষণ) শিরোনামে সংকলিত করেছিলেন এবং ইংরেজি ও উর্দুতে প্রকাশ করেছিলেন।
গণ আজাদী লীগ

বাংলাদেশ গণ আজাদী লীগ হলো ১৯৭৬ সালে বাংলাদেশের মাওলানা আব্দুর রশীদ তর্কবাগীশ প্রতিষ্ঠিত একটি রাজনৈতিক দল। দলীয় সভাপতি হলেন আলহাজ্ব আবদুস সামাদ। দলটি কেন্দ্রীয়-বাম ১১-দলীয় জোটের সদস্য।
২০০১ সালের সংসদ নির্বাচনে দলটি নবাবগঞ্জের তিনটি আসনে তিনজন প্রার্থী দিয়েছিল। সামাদ নবাবগঞ্জ-৩ আসনে দাঁড়িয়ে ৪৬৮ টি ভোট পেয়েছিলেন (২.১৫%)। নবাবগঞ্জ-১ আসনে দলীয় প্রার্থী মোহাম্মদ নজরুল ইসলাম ১০৮ টি ভোট (০.০৪%) এবং নবাবগঞ্জ-২ এ মোহাম্মদ বজলুর রহমান পেয়েছিলেন ২০৪ ভোট (০.০৯%)।
লিপুলেখ গিরিপথ

লিপুলেখ ভারতের উত্তরাখণ্ড রাজ্য এবং চীনের তিব্বত অঞ্চলের মধ্যে অবস্থিত একটি সীমান্তবর্তী হিমালয়ান পথ। এটি নেপালের ত্রিভুজানের কাছে অবস্থিত। গিরিপথের দক্ষিণ দিকে ভারত দ্বারা নিয়ন্ত্রিত কালাপানি অঞ্চলটি বর্তমানে নেপালের দাবিকৃত অঞ্চল। গিরিপথটি তিব্বতে চীনা বাণিজ্যিক শহর তাকলাকোটের (পূর্বাং) কাছে অবস্থিত এবং প্রাচীন কাল থেকে ভারত ও তিব্বতের ব্যবসায়ী, বৌদ্ধিক এবং তীর্থযাত্রীদের এই পথটি ব্যবহার করতেন। এটি কৈলাস ও মানসসরোবর তীর্থযাত্রীরাও ব্যবহার করেন।
এই গিরিপথটি ভারতের উত্তরাখণ্ডের বাইয়ান উপত্যকাকে চীনের তিব্বত স্বায়ত্তশাসিত অঞ্চলের সাথে সংযুক্ত করে। এটি ভারতীয় ভূখণ্ডের সর্বশেষ ভূখণ্ড বিন্দু। কৈলাশ পর্বত এবং মনসরোবর হ্রদে হিন্দু ধর্মের তীর্থযাত্রা তথা "কৈলাশ মানসরোবর যাত্রা", এই পথ দিয়ে যায়। লিপুলেখ গিরিপথ তিব্বতের পুরাতন বাণিজ্যিক শহর পুরাং (টাকলাকোট)-কে চ্যাং লোবোচাহেলার সাথেও সংযুক্ত করে।
১৯৯২ সালে চীনের সাথে বাণিজ্যের জন্য এই স্থলটি খুলে দেয়া হয়। এটিই ভারতের প্রথম সীমান্ত স্থল যা চীনের সাথে বাণিজ্যের জন্য খোলা হয়। এরপর ১৯৯৪ সালে হিমাচল প্রদেশের শিপকি লা এবং ২০০৬ সালে সিকিমের নাথু লা খোলা হয়। বর্তমানে, লিপুলেখ গিরিপথটি প্রতি বছরের জুন থেকে সেপ্টেম্বর পর্যন্ত আন্তঃসীমান্ত বাণিজ্যের জন্য উন্মুক্ত।
এখান দিয়ে ভারত থেকে রফতানির জন্য অনুমোদিত পণ্যগুলির মধ্যে রয়েছে: গুড়, মিস্রি, তামাক, মশলা, ডাল, ফফর ময়দা, কফি, উদ্ভিজ্জ তেল, ঘি এবং আরও বিবিধ উপভোগযোগ্য আইটেম। এখান দিয়ে ভারতের আমদানিকৃত প্রধান পণ্যগুলির মধ্যে রয়েছে: উল, পশম, ভেড়া, ছাগল, সোহাগা, ইয়াক লেজ, ছিরবি (মাখন) এবং কাঁচা রেশম।
ভারতীয় সেনাবাহিনী এবং চীনের পিপলস লিবারেশন আর্মির মধ্যে সম্পর্ক উন্নয়নের জন্য, দুই বাহিনীর নিয়মিত আলোচনা এবং মিথস্ক্রিয়ার জন্য, ২০১৪ সালে ভারত ও চীন এই গিরিপথকে একটি অতিরিক্ত অফিসিয়াল সীমান্ত কর্মী সভা পয়েন্ট হিসেবে ব্যবহার করা জন্য আলোচনা করে।
ব্রিটিশ ইস্ট ইন্ডিয়া কোম্পানি ও নেপালের মধ্যকাল ১৮১৬ সালের সাগাউলি চুক্তির উপর ভিত্তি করে, নেপাল এই গিরিপথের দক্ষিণ দিকের কালাপানি অঞ্চলটি নিজেদের বলে দাবি করে। এই চুক্তি কালী নদী (যা শারদা নদী ও মহাকালী নদী নামেও পরিচিত) ধরে সীমান্তকে ভাগ করেছিল। ভারত দাবি করে যে নদীটি কালাপানি গ্রামে শুরু হয়েছে যেহেতু এখানেই এর সকল উপনদী এসে একত্রিত হয়েছে। কিন্তু নেপাল দাবি করে যে এটি লিপুলেখ গিরিপথ থেকে শুরু হয়েছে। ঐতিহাসিক রেকর্ড দেখায় যে, ১৮৬৫ সালের দিকে, ব্রিটিশরা কালাপানির কাছে কালাপানি নদী অনুসরণ করার পরিবর্তে কালাপানি নদীর অববাহিকার দিকে সীমান্ত স্থানান্তর করেছিল, যার কারণে কালাপানি অঞ্চলটি তারা দাবি করছে। এটি ব্রিটিশ অবস্থানের সাথে সামঞ্জস্যপূর্ণ যে কালী নদী শুধুমাত্র কালাপানি ঝরনা থেকে শুরু হয়েছে, যার অর্থ সাগাউলি চুক্তি ঝরনার উপরের অঞ্চলের জন্য প্রযোজ্য নয়।
২০১৫ সালে ভারতের প্রধানমন্ত্রীর চীন সফরকালে, ভারত ও চীন লিপুলেখ বাণিজ্যিক পোস্ট খুলতে সম্মত হয়। তবে নেপালের সংসদ জানায় যে এটি নেপালের সার্বভৌম অধিকার লঙ্ঘন করেছে। নেপাল এখন ভারতের সাথে কূটনৈতিক উপায়ে সমস্যার সমাধান করতে চায়।
পাবনা-৬

পাবনা-৬ আসন ছিল বাংলাদেশের জাতীয় সংসদের নির্বাচনী এলাকার একটি। এটি পাবনা জেলায় অবস্থিত জাতীয় সংসদের আসন ছিল।
পাবনা-৬ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।
পাবনা-৭

পাবনা-৭ আসন ছিল বাংলাদেশের জাতীয় সংসদের নির্বাচনী এলাকার একটি। এটি পাবনা জেলায় অবস্থিত জাতীয় সংসদের আসন ছিল।
পাবনা-৭ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।
পাবনা-৮

পাবনা-৮ আসন ছিল বাংলাদেশের জাতীয় সংসদের নির্বাচনী এলাকার একটি। এটি পাবনা জেলায় অবস্থিত জাতীয় সংসদের আসন ছিল।
পাবনা-৮ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।
পাবনা-৯

পাবনা-৯ আসন ছিল বাংলাদেশের জাতীয় সংসদের নির্বাচনী এলাকার একটি। এটি পাবনা জেলায় অবস্থিত জাতীয় সংসদের আসন ছিল।
পাবনা-৯ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।
পাবনা-১০

পাবনা-১০ আসন ছিল বাংলাদেশের জাতীয় সংসদের নির্বাচনী এলাকার একটি। এটি পাবনা জেলায় অবস্থিত জাতীয় সংসদের আসন ছিল।
পাবনা-১০ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।
পাবনা-১১

পাবনা-১১ আসন ছিল বাংলাদেশের জাতীয় সংসদের নির্বাচনী এলাকার একটি। এটি পাবনা জেলায় অবস্থিত জাতীয় সংসদের আসন ছিল।
পাবনা-১১ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।
পাবনা-১২

পাবনা-১২ আসন ছিল বাংলাদেশের জাতীয় সংসদের নির্বাচনী এলাকার একটি। এটি পাবনা জেলায় অবস্থিত জাতীয় সংসদের আসন ছিল।
পাবনা-১২ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।
ফুলকুমার

ফুলকুমার ২০০০ সালের বাংলাদেশী চলচ্চিত্র। এটি পরিচালনা ও প্রযোজনা করেছেন আশিক মোস্তফা, এবং এটি তার অভিষেক চলচ্চিত্র। ১৯৯৩ সালে রচিত শহীদুল জহিরের "এই সময়" গল্প অবলম্বনে চলচ্চিত্রটির চিত্রনাট্য রচনা করেছেন নুরুল আলম আতিক। অভিনয়ে ছিলেন জাইন জাফর, কৃষ্ণেন্দু চট্টোপাধ্যায়, পারভিন কনা, আজাদ আবুল কালাম, শতাব্দী ওয়াদুদ ও সুমিতা দেবী প্রমুখ।
জাদুবাস্তবতার অবয়বে বাংলাদেশের সমাজ বাস্তবতার পর্যালোচনা এই চলচ্চিত্র যা ফুলকুমার তথা মোহাম্মদ সেলিম চরিত্রটির ব্যক্তিগত বেদনার কাহিনী, যা তার মাতৃমোহকে কেন্দ্র করে বিস্তৃত। এটি একটি আধিকারিক পেটি বুর্জোয়া ঘোরে শিশুদের আগত বয়সের দর্শনীয় ও অবিচ্ছিন্ন অধ্যয়ন। এটি সুমিতা দেবী অভিনীত সর্বশেষ চলচ্চিত্র।
জন্মের পর মোহাম্মদ সেলিম বাবা-মা হারায়। পুরান ঢাকার একটি মহল্লায় সেলিম তার দাদীর কাছে বেড়ে উঠে। সে তার মাকে একটি লালপরী হিসাবে কল্পনা করে। যে কারণে সে ফুলের বাগান করে। তার আছে স্বপ্নের এক দুনিয়া, যেখানে তার মা ফুলপরী হয়ে হাজির হয়। ফুল বাগান সেলিমকে আনন্দ দেয়, আর মহল্লার মানুষকে দেয় এলার্জির মহামারি। বাগানের দিকে নজর যায় মহল্লার তিন হিরো আবু, হাবু আর শফি তিন ভাইয়ের। এলার্জি হটাতে বাগানের ওপর হামলা করে তারা। আবার সেই বাগানেই তারা ফিরে আসে ফুলের সন্ধানে। সেলিমের হাত দিয়ে ফুল পাঠায় শিরীনের কাছে, যার দিকে নজর রাখে মহল্লার আরো সব পান্ডা, মেজর সাব আর মওলানা সাব। সবার সব উপহার ফিরিয়ে দেয় শিরীন, রয়ে যায় শুধু সেলিমের বয়ে আনা ফুল। একদিন - কেবল ফুল নয়, ফুলকুমারকেই টেনে নেয় সে।
নিউ ইয়র্কের স্কুল অব ভিজ্যুয়াল আর্টসে অধ্যয়নকালীন স্নাতক পর্বের অংশ হিসেবে ১৬মিমি প্রযুক্তিতে আশিক মোস্তফা চলচ্চিত্রটি নির্মাণ করেন। ২০০০ সালের ১০ জুলাই ঢাকার পানাম নগরে চিত্রায়নের কাজ শুরু হয় এবং ঢাকায় মুক্তি পায় ২০০২ সালের জুন মাসে। এই ছবির মধ্য দিয়েই শুরু হয় জলছবি মুভি ফ্যাক্টরির যাত্রা, সুত্রপাত ঘটে বাংলা চলচ্চিত্রের নতুন ধারার, বিকশিত হয় নুরুল আলম আতিক, অমিতাভ রেজা চৌধুরী, আকরাম খান, সামির আহমেদ, গিয়াস উদ্দিন সেলিম, অনিমেষ আইচ, কৃষ্ণেন্দু চট্যোপাধ্যায় সহ একঝাক তরুণ নির্মাতা ও চলচ্চিত্রকর্মী যারা সকলেই এই চলচ্চিত্রটির সাথে প্রত্যক্ষ বা পরোক্ষভাবে জড়িত ছিলেন। ‘কাল্ট ক্ল্যাসিক’ হিসাবে বিবেচিত এই চলচ্চিত্রটি তখন অসংখ্য নবীন নির্মাতাদের অনুপ্রেরণা জুগিয়েছিল! 
২০০৩ সালের ১২ মার্চ মার্কিন যুক্তরাষ্ট্রের টিবুরন আন্তর্জাতিক চলচ্চিত্র উৎসবে, ১৯ এপ্রিল গার্ডেন স্টেট চলচ্চিত্র উৎসবে, ২৯ এপ্রিল অ্যাথেন্স আন্তর্জাতিক চলচ্চিত্র ও ভিডিও উৎসবে এবং ১৫ জুলাই ডালাসের এশিয়ান চলচ্চিত্র উৎসবে চলচ্চিত্রটি প্রদর্শিত হয়। একই বছর ১০ ডিসেম্বর ঢাকা আন্তর্জাতিক স্বল্পদৈর্ঘ্য চলচ্চিত্র উৎসবে এটি প্রদর্শিত হয়।
শ্রীবিজয়া এয়ার ফ্লাইট ১৮২

শ্রীবিজয়া এয়ার ফ্লাইট ১৮২ (এসজে১৮২/এসজেওয়াই১৮২) একটি নির্ধারিত অভ্যন্তরীণ যাত্রীবাহী বিমান। শ্রীবিজয়া এয়ারের বিমানটি ২০২১ সালের জানুয়ারি মাসের বিকালে ইন্দোনেশিয়ার জাকার্তার সুকর্ণ–হাত্তা আন্তর্জাতিক বিমানবন্দর থেকে পন্তিয়ানাকের সুপাদিয়ো আন্তর্জাতিক বিমানবন্দরে উদ্দেশ্যে যাত্রা করে। বিমানটি যাত্রার চার মিনিট পরে অদৃশ্য হয়ে যায়। কর্মকর্তারা নিশ্চিত করেন যে বিমানটি বিমানবন্দর থেকে কয়েক কিলোমিটার দূরে হাজার দ্বীপপুঞ্জের নিকটে জলের মধ্যে বিধ্বস্ত হয়। বিমান জন্য অনুসন্ধান চলছে।
শূলে চড়ান

শূলে চড়ান (ইং: Impalement) একটি প্রাচীন যন্ত্রণা প্রদান এবং মৃত্যুদণ্ড কাযর্করণ পদ্ধতি। এই পদ্ধতিতে দন্ডপ্রাপ্ত ব্যক্তির প্রায়শই ধড়ের সম্পূর্ণ বা আংশিক বিদ্ধ করে এমন কোন বস্তু যেমন খুঁটি, খাম্বা, বর্শা বা আংটার মতো কোনও বস্তুর সাথে আটকে বা ঝুলিয়ে রাখা হতো। এতে ঐ ব্যক্তি অনেক যন্ত্রণা ভোগ করে মৃত্যুর কোলে ঢলে পড়তো। এটি বিশেষত "রাষ্ট্রের বিরুদ্ধে অপরাধ" এর প্রতিক্রিয়া হিসাবে ব্যবহৃত হতো এবং বিভিন্ন সংস্কৃতিতে এটি অত্যন্ত কঠোর মৃত্যুদণ্ডের শাস্তি হিসাবে বিবেচিত হতো। পৌরাণিক কাহিনীতেও শূলে চড়ানোর কথা লিপিবদ্ধ রয়েছে। যুদ্ধের সময় বিদ্রোহ দমন, বিশ্বাসঘাতক বা তার সহযোগীদের শাস্তি এবং সামরিক শৃঙ্খলা ভঙ্গ করার শাস্তি হিসাবে এটি ব্যবহৃত হতো। নিঃসন্দেহে এটি ছিল ভয়াবহ ও বর্বরোচিত শাস্তি। 
প্রথম শূলে চড়ানোর ইতিহাস পাওয়া যায় খ্রিস্টপূর্ব ১৭৭২ সালে, প্রস্তর খোদাই থেকে যানা যায় ব্যাবিলনের রাজা হাম্মুরাবি একজন নারীকে শূলে চড়িয়েছিলেন, যিনি অন্য একজনের পক্ষে তার স্বামীকে হত্যা করেছিলেন। 
মিশরে খিস্টপূর্ব ৭৫০-৬৮১ সময়ে শূলে চড়ানোর দৃষ্টান্ত পাওয়া যায়। মিশরের রাজা দ্বিতীয় সার্জন তার রাজধানীতে আক্রমণ ও বিদ্রোহ করার দায়ে ১৪ জন রাজদ্রোহীকে জনসমক্ষে শূলে চড়ান।
পারস্যের রাজা প্রথম দারিউস (খিস্টপূর্ব ৫৫০-৪৮৬) ব্যাবিলন জয় করার পর প্রায় ৩ হাজার ব্যাবিলনীয়কে শূলে চড়িয়েছিলেন। শূলে চড়ানোর মাধ্যমে মৃত্যুদণ্ড দেওয়ার জন্য সবচেয়ে বেশি কুখ্যাত ছিল প্রাচীন রোমান সাম্রাজ্যের ওয়ালেশিয়া রাজ্যের যুবরাজ তৃতীয় ভ্লাদ, যাকে বলা হয় ড্রাকুলা। তৎকালীন তুরস্কে এ পদ্ধতি প্রচলিত ছিল। তুর্কিরাও এ পদ্ধতিটি শিখে নিয়েছিল। ড্রাকুলা যুদ্ধবন্দি ও রাজদ্রোহীদের শূলে চড়াত সাধারণ প্রজাদের সম্মুখে যাতে তারা ড্রাকুলাকে ভয় পায়। তার শত্রুদের জন্যও এটা ছিল তার ভয়াবহতার ইঙ্গিত। তবে ড্রাকুলার শূলে চড়ানোর পদ্ধতি ছিল ভিন্নতর। পেট অথবা পিঠের মধ্য দিয়ে সুচালো কোনো দণ্ড ঢুকিয়ে দিয়ে তা মাটিতে গেঁড়ে দেওয়া হতো। এভাবে একসঙ্গে অনেক মানুষকে শূলে চড়িয়েছেন ড্রাকুলা।
কুখ্যাত ড্রাকুলাকে নিয়ে সিনেমাও নির্মিত হয়েছে। কিছু কিছু সিনেমায় শূলে চড়ানোকে ভ্যাম্পায়ারদের হত্যা করার পদ্ধতি হিসেবে দেখানো হয়েছে।
আফ্রিকান উপজাতি জুলুদের মধ্যে শূলে চড়ানো প্রচলিত ছিল। জাপান, ভিয়েতনাম, মালয়েশিয়ায়ও একসময় এ পদ্ধতি প্রচলিত ছিল।
পাক-ভারত উপমহাদেশের মধ্যে ভারতের তামিলনাড়ু ও কেরালা প্রদেশে নিকট অতীতে শূলে চড়ানোর মাধ্যমে মৃত্যুদণ্ড দেওয়া হতো।
একটি সুচালো দণ্ড বা খুঁটিকে দেহের বিভিন্ন ছিদ্রপথে বিশেষ করে পায়ুপথে প্রবেশ করানো হতো। তারপর খুঁটিটিকে মাটিতে গেঁড়ে দেওয়া হতো। একসময় সুচালো অংশটি অপরাধীর শরীর ভেদ করে বুক অথবা ঘাড় দিয়ে বেরিয়ে যেত। অনেক সময় খুঁটির মাথা সুচালো না করে ভোঁতা রাখা হত যাতে হৃৎপিণ্ড বা অন্যান্য প্রধান অঙ্গ বিদ্ধ হয়ে তাড়াতাড়ি মারা না যায়। এতে অপরাধী বেশি কষ্ট পেত। কেননা মারা যেতে কয়েক মিনিট বা ঘণ্টা এমনকি কয়েকদিনও সময় লাগত।
দরাবড় দুর্গ

দরাবড় দুর্গ () পাকিস্তানের পাঞ্জাবের আহমদপুর পূর্ব তহশিলে অবস্থিত একটি বৃহৎ বর্গাকার দুর্গপ্রাকার। বাহাওয়ালপুর শহর থেকে প্রায় ১৩০ কিলোমিটার দক্ষিণে, চোলিস্তান মরুভূমিতে দরাবড়ের চল্লিশটি ঘাঁটি বহু মাইল পর্যন্ত দৃশ্যমান। এর দেওয়ালগুলোর পরিধি ১৫০০ মিটার এবং ৩০ মিটার উঁচু।
দরাবড় দুর্গটি প্রথম নবম শতাব্দীতে ভাটি বংশের হিন্দু শাসক রাই জাজ্জা ভাটি কর্তৃক জয়সলমের এবং বাহাওয়ালপুর এর রাজা রাওয়াল দিওরাজ ভাটির সম্মানে নির্মিত হয়। দুর্গটি প্রাথমিকভাবে "দেরা রাওয়াল" নামে পরিচিত ছিল এবং পরে "দেরা রাওয়ার", যা সময়ের সাথে সাথে বর্তমান নাম "দেরাওয়ার" হিসেবে পরিচিতি লাভ করে।
আঠারো শতকে দুর্গটি শাহোত্রা উপজাতির কাছ থেকে বাহাওয়ালপুরের মুসলিম নবাবরা দখল করে। পরবর্তীতে এটি বর্তমান রূপে ১৭৩২ সালে আব্বাসী শাসক নবাব সাদেক মুহাম্মদ কর্তৃক পুনর্নির্মিত হয়, তবে ১৭৪৭ সালে শিকারপুরে বাহাওয়াল খানের ব্যস্ততার কারণে দুর্গটি তাদের হাত থেকে ছিটকে যায়। ১৮০৪ সালে নবাব মুবারক খান দুর্গটি ফিরিয়ে নেন। দুর্গের ক্ষয়িষ্ণু প্রাচীরের নিকটে ধ্বংসাবশেষে প্রায় এক হাজার বছরের পুরানো গুলির খোলা পাওয়া যায়।
বাহাওয়ালপুর রাজ্যের দ্বাদশ ও শেষ শাসক নবাব সাদেক মুহাম্মদ খান আব্বাসী পঞ্চম, ১৯০৪ সালে এই দুর্গে জন্মগ্রহণ করেছিলেন।
ঐতিহাসিকভাবে গুরুত্বপূর্ণ এই দুর্গটি চোলিস্তান প্রান্তরের প্রাণকেন্দ্রে একটি বিশাল এবং চিত্তাকর্ষক কাঠামো উপস্থাপন করছে, তবে এর দ্রুত অবনতি ঘটছে এবং সংরক্ষণের জন্য অবিলম্বে প্রতিরোধমূলক ব্যবস্থার প্রয়োজন রয়েছে।
দরাবড় দুর্গটি পর্যটকদের জন্য একটি গুরুত্বপূর্ণ স্থান। অফ-রোড চোলিস্তান মরুভূমি জিপ র‍্যালি বা টিডিসিপি চোলিস্তান জীপ র‍্যালিটি সম্প্রতি আহমদপুর পূর্ব তহসিলের দেরাওয়ার দুর্গের কাছে প্রতিষ্ঠিত হয়।